**Bakonykoppány Község Önkormányzat Polgármesterének 2/2020.(V.12.) önkormányzati rendelete a közművelődés helyi szabályairól**

Bakonykoppány Község Önkormányzata Polgármestere a veszélyhelyzet kihirdetéséről szóló 40/2020. (III. 11.) Korm. rendelet 1. §-ában kihirdetett veszélyhelyzetre tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében, testülete a muzeális intézményekről, a nyilvános könyvtári ellátásról és a közművelődésről szóló 1997. évi CXL. törvény 83/A. §-ában kapott felhatalmazás alapján és a Bakonykoppányi Német Nemzetiségi Önkormányzattal folytatott egyeztetést követően Magyarország helyi önkormányzatairól szóló 2011. évi CLXXXIX. törvény 13. § (1) bekezdés 7. pontjában meghatározott feladatkörében eljárva a következőket rendeli el:

1.

**A rendelet hatálya**

1. **§**A rendelet hatálya kiterjed Bakonykoppány Község Önkormányzata (a továbbiakban: önkormányzat) közigazgatási területén a közösségi szintérre, működtetőire és alkalmazottaira, valamint a közművelődési tevékenység megvalósulásában résztvevőkre.

2.

**Az önkormányzat közművelődési alapszolgáltatásai**

1. § (1) Az önkormányzat a település minden lakosának biztosítja a kultúrához való hozzáférés jogát és lehetőségét.

(2) Az önkormányzat a helyi közművelődési tevékenység során az alábbi közművelődési alapszolgáltatások megszervezéséről gondoskodik:

a) a művelődő közösségek létrejöttének elősegítése, működésük támogatása, fejlődésük segítése, a közművelődési tevékenységek és a művelődő közösség számára helyszín biztosítása,

b) a közösségi és társadalmi részvételfejlesztése,

c) a hagyományos közösségi kulturális értékek átörökítésének feltételeinek biztosítása.

(3) Az önkormányzat a 2. § (2) bekezdésében foglalt közművelődési alapszolgáltatás keretében:

                a) a művelődő közösségnek rendszeres és alkalomszerű művelődési vagy közösségi

                   tevékenysége végzésének helyszínét biztosítja,

                b) a művelődő közösség számára bemutatkozási lehetőségeket teremt,

 c) fórumot szervez, ahol a művelődő közösségek megfogalmazhatják a feladatellátással kapcsolatos észrevételeiket, javaslataikat.

3.

**A közművelődési feladatellátás formája, módja és mértéke**

**3.§** (1) Az önkormányzat a közművelődési feladatainak ellátásáról nem intézményi formában gondoskodik. Az önkormányzat a közművelődési alapszolgáltatásokat a saját fenntartású Közösségi szintér keretében valósítja meg a 8571 Bakonykoppány, Petőfi u. 24. szám alatti faluház ingatlanban. A közösségi színtér nem jogi személy, fenntartója az önkormányzat.
(2) Az önkormányzat a közművelődési feladatainak ellátása érdekében további közösségi színtereket hozhat létre, más szervezetekkel közművelődési megállapodásokat köthet.

(3) A muzeális intézményekről, a nyilvános könyvtári ellátásról és a közművelődésről szóló törvény és a rendelet által meghatározott közművelődési fenntartói felügyeleti és egyéb jogköröket a képviselő-testület gyakorolja.

 (4) Az önkormányzat a közművelődési feladatainak ellátása során együttműködik:

1. a településen működő társadalmi és civil szervezetekkel, magánszemélyekkel, a művészeti, hagyományőrző, kulturális tevékenységet is végző helyi közösségekkel, személyekkel, civil szervezetekkel
2. a településen működő köznevelési intézményekkel,
3. egyházakkal,
4. közművelődési feladatot ellátó országos, megyei és térségi szervekkel, szervezetekkel, intézményekkel, gazdasági társaságokkal és más személyekkel.

**4. §** (1) A közösségi szintér:

          a) segíti a közösségi tevékenységeket, a művelődő közösségek működését, ösztönzi a társadalmi összetartozást és a közösségek kulturális értékteremtésben való aktív részvételét,

          b) működése a közösségek öntevékenységén alapul, és azt ösztönzi, tevékenységét a közösségek érdeklődése, igényei és szükségletei alapján végzi, tevékenységének tervezésébe, értékelésébe a közösségeket bevonja,

          c) mindenki számára nyitott, mindenki számára hozzáférhető,

          d) együttműködik a civil, gazdasági és egyéb szervezetekkel, kulturális intézményekkel, más szakterületekhez tartozó intézményekkel,

          e) alaptevékenysége körében nem gazdasági haszonszerzés céljából jön létre,

 f) a közösségi szintér használata díjmentes,

          g) részt vesz a kulturális alapellátás kiterjesztésében.

4.

**A közművelődési feladatellátás finanszírozása**

**5. §** (1) Az önkormányzat a közművelődéssel kapcsolatos feladatai ellátásának pénzügyi fedezetét az éves költségvetésben meghatározott keretek között biztosítja.

(2) A közművelődési feladatok ellátásának forrásai:

a) a központi költségvetésből származó állami feladatfinanszírozás és

b) a pályázati úton elnyert támogatás és

c) önkormányzati saját költségvetési bevétel és

d) az államháztartáson kívüli forrásból származó egyéb támogatás.

(3) Az önkormányzat a közművelődési feladatainak ellátása érdekében biztosítja a közművelődési intézmények fenntartásához, illetve a közművelődési feladatainak teljesítéséhez szükséges jogszabályban előírt minimális személyi és tárgyi feltételeket.

5.

**Záró rendelkezések**

**6.§** (1) E rendelet a kihirdetését követő napon lép hatályba.

2) E rendelet hatályba lépésével egyidejűleg hatályát veszti Bakonykoppány Község Önkormányzat Képviselő-testületének a helyi közművelődésről szóló 4/2000. (IV.20.) számú önkormányzati rendelete.

 Szalai Tamás Horváth Mária

 polgármester jegyző

A rendelet kihirdetve: 2020. május 12.

 Horváth Mária

 jegyző